Jules Clément Chaplain

**Jules Clément Chaplain**, nado en Mortagne-au-Perche, departamento de Orne, o 12 de xullo de 1839 e finado en París o 13 de xullo de 1909, foi un escultor, medallista, deseñador de moedas, debuxante e litógrafo francés.

## Traxectoria 
Jules Chaplain naceu no departamento de Orne en 1839, fillo de Joséphine Lazarine Nourry e de Jean-Pierre Ferdinand Chaplain, panadeiro establecido na rúa Bellême de Mortagne-au-Perche. O 8 de outubro de 1857 ingresou na Escola de Belas Artes de París para completar a súa formación artística, e alí estudou co escultor François Jouffroy e co gravador de medallas Eugène André Oudiné.

Chaplain quedou segundo clasificado no Premio de Roma de gravado de medallas e pedra fina en 1860, e logo acadou o primeiro premio en 1863 pola súa medalla "Baco facendo beber unha pantera" e unha pedra gravada coa cabeza de Mercurio, Durante a súa estadía alí creou unha boa cantidade de debuxos e deseños de medallas; Gaston Migeon sinalou que nesa etapa executou "algúns fermosos debuxos a partir das obras de pintura máis famosas da pintura de Roma".

[miniatura|esquerda|220x220px|[Retrato de Jules Clément Chaplain gravando unha medalla.]]

En 1870, xunto co arqueólogo helenista Albert Dumont (1842-1884), recibiu a encarga do Ministerio de Instrución Pública de estudar e investigar as orixes dos vasos gregos pintados. Non puideron comezar este traballo ata despois da guerra franco-prusiana de 1870, xa que ambos se incorporaron ao servizo de ambulancias durante a contenda. Esta investigación estivo acompañada dunha misión a Grecia, Albania e Dalmacia, e ao seu remate as conclusións foron publicadas en varios números do *Journal des savants* en 1872 e 1873, e posteriormente nunha monografía publicada en 1888 en dous volumes, con textos de Dumont e os debuxos de Chaplain. Raymond Poincaré escribiu ao respecto: "Nunha estreita e frutífera colaboración, os dous amigos estudaron todos os vasos antigos, *hydriai* e *lekythoi*, copas e ánforas, cráteras e cántaros, e Chaplain reproduciunos fielmente en láminas que expresan o seu relixioso respecto pola beleza antiga".
[miniatura|199x199px|Medalla titulada *Marcel, Maurice, Louise et Suzanne Chaplain*, coñecida tamén como *Mes enfants* ([1886).]]
O 11 de agosto de 1874, Jules Chaplain casou con Marie-Louise Dumont (1853-1922). Os catro fillos que seguiron ao maior, Paul, falecido na infancia, foron Louise (1877-1951), Marcel (1879-1966), Suzanne (1882-1908) e Maurice (1884-1886), cuxos catro perfís aparecen xuntos nunha medalla que o artista realizou en 1886. Aínda que a medalla, que Chaplain asinou no centro, era "unha obra íntima e inicialmente destinada a permanecer no círculo familiar", como para "situar o pai no corazón dos irmáns", foi exposta no Salón de París de 1886 xunto con outras creacións súas cos bustos de Paul Baudry, Jean-Léon Gérôme e Victor Hugo.

Realizou medallas para as Exposicións Universais de 1867, de 1878 e de 1900, así como para os primeiros Xogos Olímpicos modernos de Atenas en 1896. O seu obradoiro achábase na rúa Mazarine de París. Igualmente foi o gravador da moeda dun birr de Etiopía emitida a nome do emperador Menelik II entre 1900 e 1903.[miniatura|275x275px|[Moeda de 20 francos Galo|Moeda de 20 francos *Coq*, de 1907.]]

Jules Chaplain ingresou na Academia de Belas Artes o 9 de abril de 1881, en substitución do gravador de medallas Jacques Gatteaux.

Jules Chaplain finou o 13 de xullo de 1909 no seu domicilio do número 3 da rúa Mazarine, en París. O seu corpo foi soterrado no cemiterio de Montparnasse.

Na súa honra, unha das rúas do distrito 6 de París leva o nome de Jules-Chaplain. Tamén na súa vila natal, Mortagne-au-Perche, se lle dedicou unha rúa, e nos xardíns da casa consistorial desta localidade inaugurouse un monumento na súa memoria, deseñado por Denys Puech, inaugurado o 12 de xullo de 1914.

En 1877 fora nomeado cabaleiro da Lexión de Honra; en 1888 fora ascendido ao grao de oficial e, finalmente, en 1900 ao de Comendador.
Ficheiro:Médaille André-Marie Ampère (1775-1836). Graveur Jules CHAPLAIN (1839-1909) (A).jpg|André-Marie Ampère.
Ficheiro:Madame Jeanne-Mathilde Claude MET DP100566.jpg|Jeanne-Mathilde Claude (1887).
Ficheiro:J. Elie Delaunay, painter, Apollo and the Muse, by Jules-Clement Chaplain, undated - Bode-Museum - DSC02837.JPG|Delaunay: Apolo e a musa (1890).
Ficheiro:Jules-Clément Chaplain, Amable-Charles Franquet, 1840-1919, Comte de Franqueville, 1893, NGA 94595.jpg|Amable-Charles Franquet (1893).
Ficheiro:Jules-Clément Chaplain, Dr. Samuel Pozzi, 1846-1918, Physician (obverse), 1906, NGA 130153.jpg|Samuel Pozzi (1906).
Ficheiro:Jules-Clément Chaplain, Henriquel Dupont, 1797-1892, Draftsman and Engraver, c. 1870-1892, NGA 127860.jpg|Henriquel Dupont.
Ficheiro:Jules-Clément Chaplain, Leo Delibes, 1836-1891, Composer, c. 1870, NGA 130155.jpg|Leo Delibes (Ca. 1870).

### Plaquetas de bronce 

Ficheiro:Portrait of Mme. Simon MET 30890.jpg|Sarah Gustave-Simon (1890).
Ficheiro:In honor of Prince Emmanuel Bibesco MET 43469.jpg|Emmanuel Bibesco (1891).
Ficheiro:Camille Sée MET SF2003 365 obverse.jpg|Camille Sée (1892).
Ficheiro:Octave Gréard (1828-1904), universitaire et membre de l'Institut, 1897, ND259.jpg|Octave Gréard (1897).

### Escultura 

Ficheiro:Fontaine Octave Gréard - Paris V (FR75) - 2022-01-16 - 1.jpg|Fonte Octave Gréard, (1909), París.
Ficheiro:Père-Lachaise - Division 92 - Tillaux 02.jpg|Tumba de Paul Tillaux. Cemiterio do Père-Lachaise, París.
Ficheiro:Père-Lachaise - Charles Honoré Alloend Bessand 03.jpg|Tumba de Charles H. Alloend-Bessand, Cemiterio do Père-Lachaise, París.

### Outros 

Ficheiro:Armoirie Française.svg|Emblema diplomático de Francia.
Ficheiro:1888 3f telephone stamp of France used 1890.JPG|Selo do servizo telefónico (1888).

## Notas 
## Véxase tamén 
### Bibliografía 
* Babelon, E. (1909). "Jules-Clément Chaplain et l'art de la médaille au xixe siècle (I)". En ''Revue de l'art ancien et moderne''. Tomo XXVI. Páxinas 435-450.
* Babelon, E. (1910). "Jules-Clément Chaplain et l'art de la médaille au xixe siècle (II)". En ''Revue de l'art ancien et moderne*. Tomo XXVII. Xaneiro-xuño. Páxinas 65-76 e 109-120.
* Forrer, L. (1904). "". En *Biographical Dictionary of Medallists*. Vol. 1. Spink & Son, Londres. Páxinas 398-407.
* Lami, S. (1914). "Chaplain (Jules-Clément)". En *Dictionnaire des sculpteurs de l'École française du xixe siècle*. T. I. Honoré Champion, París. Páxinas 320-327.
* Mazerolle, F. (1897). "Chaplain. Biographie et catalogue de son œuvre". En *Gazette numismatique française*. T. I. Páxinas 7-41.
* Mazerolle, F. (1897). *Jules-Clément Chaplain, biographie et catalogue de son œuvre*. R. Serrure, París.

* Migeon, G. (1900). "J.-C. Chaplain". En *Art & Décoration*. T. VII. Xaneiro-xuño. Páxinas 97-104.

* Schaal, K. (2021). "La fortune critique d’une monnaie d’or : le coq gaulois de Jules-Clément Chaplain à l’épreuve de la presse (1895-1914)". En *Les Cahiers de l’École du Louvre*. Nº 16

### Ligazóns externas 
* Obras de Chaplain no *Metropolitan Museum of Art*
* Obras de Chaplan en *French Sculpture Census in North American Public Collections''